paragraph_text: Raspadom sastava ”X-Ray Spex”, nekoliko bivših članova (Jak Airport i BP Hurding) osnivaju novi sastav Classix Nouveaux zajedno s Mikom Sweeneyom i pjevačem Sal Solom (prije je bio član sastava ”The News”). Prvi nastup bio je 25. kolovoza 1979. na Camden Palace. S javnim nastupima rasla je popularnost sastava, a njihova dramatična i složena glazba svrstana je u žanr novog romantizma, zajedno sa sastavima poput Japana i Ultravoxa.